Filem Animasi Super Mario Akan Dihasilkan, Jangka Tayang 2022
Permainan video Super Mario bakal diangkat ke layar perak pada tahun 2022. Menurut pendedahan dari Games Radar, Nintendo mengumumkan berita tersebut semasa “Taklimat Dasar Pengurusan Korporat.” Laporan dari laman Games Radar turut menyebut, filem animasi tersebut dijadualkan tayangan pada 2022, dan produksi kini berjalan lancar. Terdapat beberapa individu penting yang terlibat dalam pembikinan filem akan datang termasuklah pencipta Mario, Shigeru Miyamoto dan pengasas Illumination, Chris Meledandri (studio yang menghasilkan filem Minions). Berita ini didedahkan sehari sebelum pelancaran Super Mario 3D All Stars, iaitu kompilasi permainan video Super Mario 64, Super Marion Sunshine dan Super Mario Galaxy.  Permainan ini akan dilancarkan di Nintendo Switch pada Jumaat ini.  Super Mario 64, Super Marion Sunshine  Setakat butiran lanjut mengenai jalan cerita dan pelakon masih belum diketahui.  Dengan pengumuman ini, ia dapat memulihkan kembali reputasi Mario di layar perak selepas filem live action yang diterbitkan pada 1993, gagal dipentas box office dan dikritik teruk peminat.